Adine Riom

Adine Riom, jaiotzez Alexandrine Louise Claudine Broband (Le Pellerin, 1818ko urriaren 25a – Nantes, 1899ko abuztuaren 28a), Louise d'Isole eta Comte de Saint-Jean izengoitiz ere ezaguna, frantziar eleberrigile, poeta eta antzerkigilea izan zen.

 Bizitza 
Alexandrine Broband Le Pellerinen jaio zen 1818ko urriaren 25ean. Bere aita, Louis Broband, Pauline Bonaparteren bizkartzaina zen.

22 urte zituela, Alexandre Eugène Riom notario nantestarrarekin ezkondu zen eta Nantesko Delorme bulebarrera joan zen bizitzera. Literatur saloi bat antolatu zuen etxean, eskualdeko idazle asko erakarri zituena: Joseph Rousse, Émile Péhant, Eugène Lambert, Eugène Manuel, Émile Blin, Honoré Broutelle, Louis Tiercelin eta Olivier de Courcuff.

Hainbat poesia bilduma argitaratu zituen, Comte de Saint-Jean eta Louise d'Isole izengoitiak erabiliz. Garaiko kritikariek, Victor Hugok eta Alphonse de Lamartinek tartean, ondo hartu zuten bere poesia. Hiru eleberri ere idatzi zituen. La France littéraire, La Revue contemporain, La Revue de Bretagne et de Vendée eta beste hainbat aldizkaritan kolaboratu zuen. 1884an argitaratutako XVII. mendeko bretainiar poeten antologia prestatzean ere parte hartu zuen.

Adine Riom 1899ko abuztuaren 28an hil zen Nantesen. 2020az geroztik, Le Pelleringo kultur espazio batek bere izena darama.

 Lanak 
Eleberriak
 Le serment, ou La Chapelle de Bethléem (1855)
 Mobiles et zouaves bretons (1871)
 Michel Marion, épisode de la guerre de l'indépendance bretonne (1879)
Poemak eta antzezlanak
 Oscar (1850)
 Reflets de la lumière (1857)
 Flux et reflux (1859)
 Passion (1864)
 Après l'amour (1867)
 Merlin (1872)
 Histoires et légendes bretonnes (1873)
 Salomon et la reine de Saba, légende orientale (1873)
 Fleurs du passé (1880)
 Le Chêne, rêve (1880)
 Légendes bibliques et orientales (1882)
 Les Adieux, poésies bretonnes (1895)
 Les Oiseaux des tournelles
 Les femmes poètes bretonnes
Antologia
 Anthologie des poètes bretons du 17me siècle (1884)

 Erreferentziak 

 Kanpo estekak 

Kategoria:Loira Atlantikoa departamenduko jendea
Kategoria:Frantziako eleberrigileak
Kategoria:Emakume eleberrigileak
Kategoria:Frantziako poetak
Kategoria:Emakume poetak
Kategoria:Frantziako antzerkigileak
Kategoria:Emakume antzerkigileak
Kategoria:Frantsesezko idazleak
Kategoria:XIX. mendeko Frantziako idazleak
Kategoria:XIX. mendeko emakume idazleak
Kategoria:Salonnière
Kategoria:Nantesen hildakoak